Patrice Luzi

Patrice Luzi Bernardi (født 8. juli 1980 i Ajaccio) er en fransk fotballkeeper som spiller i Rennes.

Luzi startet sin karriere som juniorspiller i Monaco, før han skrev profesjonell kontrakt med klubben i 1999. Han fikk kun en ligakamp for Monaco, og i 2001 signerte han for Ajaccio. Her ble han kun en sesong etter å ha spilt en eneste ligakamp.

29. juli 2002 hentet Liverpool manager Gérard Houllier ham gratis til klubben. Han fikk først tildelt trøye nummer 39 i Liverpool. Han tilbragte mesteparten av tiden sin på reservelaget, men 7. januar 2004 kom han inn som innbytter for Jerzy Dudek, da polakken ble skadet i bortekampen mot Chelsea på Stamford Bridge. Liverpool vant forøvrig kampen 1-0. Luzi hadde på dette tidspunkt fått trøyenummer 29 for Anfield-klubben.

1. juli 2005 signerte han for den belgiske klubben Mouscron. Her fikk han med seg 26 ligakamper. Han ble kun værende en sesong, i det han signerte for Charleroi i 2006. Her spilte han 28 ligakamper.

I 2007 signerte han for Rennes.

 Se også 
 Statistikk om Liverpool FC.

 Eksterne lenker 

 Profil på Liverpools offisielle hjemmeside
 Profil på LFChistory.net

Kategori:Franske fotballspillere
Kategori:Fotballspillere for AS Monaco
Kategori:Fotballspillere for AC Ajaccio
Kategori:Fotballspillere for Liverpool FC
Kategori:Fotballspillere for Stade Rennais FC
Kategori:Fotballspillere for Royal Charleroi SC
Kategori:Personer fra Ajaccio
Kategori:Fødsler i 1980